હાલમાં એમએમઆરડીએએ પોતાના પ્લાનમાં કર્જતના ઇન્ફ્રાસ્ટ્રક્ચર અને કનેક્ટિવિટીની સુવિધામાં વધારો કરવાનું બીડું ઝડપ્યું છે. વળી કર્જતને ગ્રીન રેસિડેન્શિયલ ઝોન જાહેર કરવામાં આવ્યો હોવાને કારણે આ વિસ્તાર હાલમાં સંપૂર્ણપણે પ્રદૂષણમુક્ત છે. કર્જત માથેરાનથી સાવ નજી, મુંબઈથી માત્ર ૮૬ કિલોમીટરના અંતરે તેમ જ પુણેથી ૧૧૦ કિલોમીટરના અંતરે આવેલું હોવાને કારણે પણ વીક-એન્ડ હોમના સારા વિકલ્પ તરીકે લોકપ્રિય છે. હાલમાં કર્જતને સાંકળતા માથેરાનની પહાડીઓથી નેરલ વાયા ભીમશંકર પહાડથી ચાકન સુધીના નવા નૅશનલ હાઇવેના બાંધકામનું કામ ચાલી રહ્યું છે. આ સિવાય કર્જતથી મુરબાડ વાયા કશેલેને પહોળો કરીને ચાર લેન હાઇવે બનાવવાનું કામ પણ ચાલી રહ્યું છે.